Komission tiedonanto neuvostolle, Euroopan parlamentille, EHTY:n neuvoa-antavalle komitealle, talous- ja sosiaalikomitealle ja alueiden komitealle - EHTY:n perustamissopimuksen voimassaolon päättyminen Rahoitustoiminta vuoden 2002 jälkeen /* KOM/2000/0518 lopull. */





KOMISSION TIEDONANTO NEUVOSTOLLE, EUROOPAN PARLAMENTILLE, EHTY:N NEUVOA-ANTAVALLE KOMITEALLE, TALOUS- JA SOSIAALIKOMITEALLE JA ALUEIDEN KOMITEALLE EHTY:n perustamissopimuksen voimassaolon päättyminen Rahoitustoiminta vuoden 2002 jälkeen Johdanto Tämän tiedonannon tarkoituksena on esitellä komission ehdotukset EHTY:n perustamissopimuksen voimassaolon päättymisen jälkeen harjoitettavaksi rahoitus- ja tutkimustoiminnaksi. Komissio on ottanut valmisteluissa mahdollisimman laajasti huomioon yhteisön muiden elinten, erityisesti neuvoston, Euroopan parlamentin ja EHTY:n neuvoa-antavan komitean, työn tulokset. Komissio on pyrkinyt tällä tavoin noudattamaan kehotusta, jonka valtion- ja hallitusten päämiehet esittivät sille Amsterdamin Eurooppa-neuvostossa kasvua ja työllisyyttä koskevassa päätöslauselmassaan, ja päätöslauselmia, jotka neuvoston ja jäsenvaltioiden hallitusten edustajat esittivät neuvostossa 20. heinäkuuta 1998 ja 21. kesäkuuta 1999 pidetyissä kokouksissaan. Ongelmat ja alustavat pohdinnat EHTY:n perustamissopimuksen 97 artiklan mukaisesti sopimuksen voimassaolo päättyy 23. heinäkuuta 2002. Kaikki asianomaiset osapuolet - jäsenvaltiot, neuvosto, komissio, EHTY:n neuvoa-antava komitea, Euroopan parlamentti ja kyseiset teollisuudenalat - ovat 1990-luvun alusta pohtineet laajasti tätä kysymystä. Sopimuksen tulevaisuudelle oli teoriassa valittavana monta vaihtoehtoista ratkaisumallia, joita olivat sen voimassaolon jatkaminen, sen voimassaolon päättyminen välittömästi tai asetettuna määräpäivänä taikka ongelman ratkaiseminen näitä ratkaisumalleja yhdistelemällä. Hiili- ja teräsalan ennakoitavissa olevan kehityksen perusteella päädyttiin hyvin nopeasti kannattamaan EHTY:n perustamissopimuksen voimassaolon päättymistä määräpäivänä ja hiili- ja teräsalojen siirtämistä sen jälkeen Euroopan yhteisön perustamissopimuksen soveltamisalaan. [1] [1] Ks. erityisesti EHTY:n perustamissopimuksen tulevaisuutta koskeva komission tiedonanto - SEC(91) 407 lopullinen, 15. maaliskuuta 1991. Näistä syistä komissio ehdotti neuvostolle antamassaan tiedonannossa [2] hiili- ja teräsalojen asteittaista sisällyttämistä ("phasing in") Euroopan yhteisön perustamissopimukseen sekä suunnitelman näiden alojen talousarviomenojen asteittaisesta lakkauttamisesta ("phasing out") vuoteen 2002 mennessä. Tätä suunnitelmaa on tarkistettu ottaen toisaalta huomioon ehdotetun maksujen vähentämisen ja toisaalta EHTY:n varausten vapautumisen anto- ja ottolainaustoiminnan vähenemisen vuoksi. [3] [2] EHTY:n perustamissopimuksen tulevaisuus - rahoitustoiminta (SEC(92)1889 lopullinen), 18. marraskuuta 1992. [3] Tiedonanto EHTY:n perustamissopimuksen tulevaisuudesta anto- ja ottolainauksen osalta - KOM(93) 512 lopullinen. Komissio otti 22. kesäkuuta 1994 tehdyssä päätöksessään [4] huomioon teollisuusneuvoston 22. huhtikuuta 1994 tekemän sopimuksen anto- ja ottolainauspolitiikan järjestelyistä EHTY:n perustamissopimuksen voimassaolon päättymisen kannalta. [4] EYVL C 175, 28.6.1994. Komissio vahvistikin 11. syyskuuta 1996 haluavansa säilyttää varausten tason 100 prosentissa 23. heinäkuuta 2002 jälkeen voimassa olevista lainoista, joilla ei ole jäsenvaltion takausta. Tämän tason saavuttaminen edellyttää varausten (takuurahaston ja alustavien sitoumusten) asteittaista vahvistamista. Amsterdamin eurooppa-neuvosto Eurooppa-neuvosto kehotti komissiota Amsterdamissa antamassaan kasvua ja työllisyyttä koskevassa päätöslauselmassa tekemään ehdotuksia sen varmistamiseksi, että EHTY:n perustamissopimuksen voimassaolon päättyessä vuonna 2002 olemassa olevista varauksista saadut tulot käytettäisiin hiili- ja terästeollisuuteen liittyvien alojen tutkimusrahastoon. Tämänsuuntaisia toiveita ovat aiemmin esittäneet Euroopan parlamentti, EHTY:n neuvoa-antava komitea ja kyseiset teollisuudenalat, jotka ovat maksuosuuksiensa kautta osallistuneet merkittävästi EHTY:n rahoittamiseen. Kattava strategia Komissio esitteli jo vuonna 1997 Amsterdamin Eurooppa-neuvoston suuntaviivojen mukaisesti kattavan strategian tämän kysymyksen ratkaisemiseksi. [5] Komission ehdottaman strategian lähtökohdat olivat seuraavat: [5] Komission tiedonanto neuvostolle - EHTY:n perustamissopimuksen voimassaolon päättyminen - Rahoitustoiminta KOM(97) 506 lopullinen, 8. lokakuuta 1997. - EHTY:n perustamissopimuksen voimassaolon päättyessä EHTY:n varat (noin 1,6 miljardia euroa [6]) siirretään jäljelle jääville yhteisöille ja varojen hoito annettaisiin siis jäljelle jääville yhteisöille, joita komissio edustaa. [6] Varoja ja nettotuloja koskevat luvut ovat arvioita. Varojen täsmällinen määrä vahvistetaan, kun tilinpäätös on tehty. Nettotulojen määrää koskeva arvio perustuu tuottoa koskeviin oletuksiin, jotka ovat lyhyen aikavälin sijoitusten osalta 4 prosenttia ja keskipitkän ja pitkän aikavälin sijoitusten osalta 5,5 prosenttia. Tämän tiedonannon liitteessä on tietoja ja arvioita koskeva yhteenvetotaulukko, joka on ajantasaistettu 21. kesäkuuta 2000. - EHTY:n varojen hoidosta saatavien nettotulojen kokonaismäärä (noin 45 miljoonaa euroa vuodessa6) muodostaa yleisen talousarvion tuloerän, josta rahoitettaisiin komission hallinnoimaa, puiteohjelmaan kuulumatonta mutta sitä täydentävää tutkimustoimintaa hiili- ja terästeollisuuteen liittyvillä aloilla. - Tätä järjestelyä noudatetaan toistaiseksi, ja sitä on mahdollisuus tarkistaa. - Tutkimustoiminnalla on pyrittävä tukemaan EHTY:n rahoittamien ohjelmien jatkuvuutta, ja siinä on otettava huomioon myös Amsterdamin Eurooppa-neuvoston kasvua ja työllisyyttä koskevassa päätöslauselmassa ilmaistu avoimuuden tarve. - Toteuttamismenettelyjen ja -muotojen määrittämisessä on suurelta osin otettava huomioon tähän mennessä hyväksi osoittautunut strategia. Tulevan järjestelmän rakenne Neuvosto ja jäsenvaltioiden hallitusten edustajat pitivät 20. heinäkuuta 1998 ja 21. kesäkuuta 1999 antamissaan päätöslauselmissa [7] tätä menettelytavan oikeana ja korostivat EHTY:n rahoittamassa tutkimuksessa saavutettuja erinomaisia tuloksia. Ne tunnustivat myös kyseisen tutkimustoiminnan olennaisen panoksen hiili- ja terästeollisuuden kilpailukyvyn ja sosiaalisten olojen parantamisessa. [7] EYVL C 247, 7.8.1998, ja EYVL C 190, 7.7.1999. EHTY:n varojen sijoituspaikan ja hoidon osalta jäsenvaltiot ovat sopineet, että EHTY:n perustamissopimuksen päätyttyä varat - saatavat ja velat - siirretään jäljelle jääville yhteisöille, joita komissio edustaa. Komission tehtävänä on - pitää EHTY:n varat erillään muista yhteisön varoista, nimetä varat "purettavan EHTY:n" varoiksi, laatia purettavan EHTY:n tase, joka liitetään yhteisöjen saatavien ja velkojen taulukkoon, ja laatia konsolidoitu tase yhteisöjen saatavista ja veloista sekä tuloslaskelma vastaavalla tavalla, - osoittaa EHTY:n purkamisen jälkeen rahaston tulot muodostavat varat, joita kutsutaan "hiili- ja terästutkimusrahaston varoiksi", - pitää varat erillään yhteisöjen muista rahastoista, joita jäsenvaltiot ovat sopineet käytettävän muita tarkoituksia varten, myös kaikkien jäljellä olevien rahoitustoimien päättämisen ja odottamattomien tilanteiden kattamisen jälkeen, - huolehtia näiden varojen hoidosta ja sellaisten budjetti- ja rahoitustoimenpiteiden hallinnoinnista, jotka eivät pääty vuonna 2002, - varmistaa varojen pitkän aikavälin tuottavuus huolehtimalla siitä, että varoja hoidetaan komission ehdottamien ja neuvoston hyväksymien monivuotisten rahoitusta koskevien suuntaviivojen mukaisesti; varainhoidon tavoitteena on oltava mahdollisimman korkean tuoton saavuttaminen turvallisesti, - antaa vuosittain talouskertomus, jonka tilintarkastustuomioistuin vahvistaa ja joka sen jälkeen toimitetaan neuvostolle, - ottaa vastatakseen varojen tai rahaston hoitokuluista Euroopan yhteisöjen yleisessä talousarviossa. Jäsenvaltiot ovat myös määränneet, että kaikki myönnettyjen varojen käyttötarkoitusta koskevat muutokset olisi tehtävä jäsenvaltioiden yksimielisellä päätöksellä. Jäsenvaltiot ovat antaneet tutkimustoiminnan organisoinnista ja rahoituksesta seuraavat ohjeet: - EHTY:n varoista kertyvien tulojen olisi oltava Euroopan yhteisöjen yleiseen talousarvioon kuuluvia nimettyyn tarkoitukseen osoitettuja tuloja, joita komissio hallinnoi. Tulot olisi osoitettava hiili- ja terästeollisuuteen liittyvien alojen tutkimusohjelmaan, jossa on huomioitu komission vuonna 1997 antamassa tiedonannossa esitetyt tieteellistä ja teknistä sisältöä koskevat ehdotukset ja otettu huomioon mahdollisuus laajentaa nykyisen ohjelman kohdealaa soveltavaan tutkimukseen. Tulojen käyttökohteisiin myöhemmin tehtävistä muutoksista jäsenvaltioiden olisi päätettävä yksimielisesti. - Jotta tutkimuksen vaikutukset voitaisiin kohdentaa mahdollisimman tehokkaasti kyseisten teollisuudenalojen kilpailukykyyn, tutkimusohjelmaa olisi hallinnoitava yhdenmukaisesti nykyisen tutkimusohjelman kanssa, komission ehdottamien ja neuvoston hyväksymien monivuotisten tutkimusta koskevien suuntaviivojen mukaisesti ja tiiviissä yhteistyössä kyseisten teollisuusalojen edustajien kanssa. - Nykyistä EHTY:n rahoittamaa tutkimusohjelmaa olisi kyseisten suuntaviivojen perusteella kehitettävä edelleen tehokkaalla tutkimukseen keskittämisellä ja tekemällä siitä yhteisön puiteohjelmaan liittyviä tutkimuksia täydentävä. Suuntaviivoissa olisi otettava huomioon kilpailukyvyn, kasvun ja työllisyyden lisäämisen tavoite. Niissä olisi todettava selvästi, miten teollisuuden asiantuntijat osallistuvat sekä tulevaa tutkimustoimintaa koskevaan päätöksentekoon että hankkeiden valvontaan. - Vuosittain myönnettävän rahoituksen tehokkaan kohdentamisen varmistamiseksi olisi noudatettava nykyisiä, yksittäisten tutkimushankkeiden hyväksymistä koskevia menettelyjä, eli komission päätökset olisi tehtävä yhteisymmärryksessä neuvoston ja yhteistyössä kyseisten alojen kanssa. - On tärkeää, että tutkimuksen kattava arviointi suoritetaan silloin, kun kulloisenkin monivuotisen tutkimusta koskevan suuntaviivan kattamana ajanjaksona rahoitetut hankkeet saadaan päätökseen. Arvioinnissa olisi erityisesti tarkasteltava tutkimuksesta kyseisille aloille koituvaa hyötyä. On myös tärkeää, että alustavat tutkimustulokset annetaan ennen kunkin suuntaviivan voimassaolon päättymistä tiedoksi jäsenvaltioille, jotka voivat käyttää niitä tulevan päätöksenteon perustana. komission ehdotukset Ehdotusten tarkoituksena on soveltaa edellä mainittuja ohjeita oikeudellisten välineiden ja operatiivisten käsitteiden ja menettelyiden kehittämisessä. Komission ehdotukset ovat seuraavat: 1. Luonnos puitepäätökseksi Jäsenvaltiot, joille EHTY:n varat siirretään kansainvälisen oikeuden periaatteiden mukaisesti EHTY:n perustamissopimuksen voimassaolon päätyttyä, siirtävät tällä puitepäätöksellä kyseiset varat Euroopan yhteisölle, jota komissio edustaa. Puitepäätös muodostaa siten säädöksen, jonka nojalla EHTY:n täysivaltainen seuraaja on EY. Tässä on yhteydessä on korostettava, että EY voi ottaa EHTY:n varat vastaan vain sillä edellytyksellä, että molemmat budjettivallan käyttäjät hyväksyvät toimenpiteen varainhoitoasetuksen 4 artiklan säännösten mukaisesti, sillä kyse on kuluja aiheuttavasta varojen siirrosta. Puitepäätöksessä säädetään tulevan järjestelmän rakenteesta jäsenvaltioiden antamien ohjeiden mukaisesti ja ratkaistaan siten kysymykset EHTY:n varojen omistuksesta, hoidosta ja käytöstä. Puitepäätöksen mukaisesti varat siirretään Euroopan yhteisölle, jota komissio edustaa. Komission tehtävänä on huolehtia erillisestä talousarvioseurannasta, saattaa vuonna 2002 käynnissä olevat toimet asianmukaisesti loppuun, hoitaa EHTY:n varoja pyrkien takaamaan niiden pitkän aikavälin tuottavuuden ja ohjata varojen tuotto tutkimustoiminnan rahoittamiseen. On huomattava, että komissio ehdottaa EHTY:n varojen siirtämistä Euroopan yhteisölle eikä jäljelle jääville yhteisöille. Tämä ratkaisu, joka poikkeaa jäsenvaltioiden ehdotuksista, tukisi todennäköisesti paremmin hiili- ja teräsalan vähittäistä siirtämistä Euroopan yhteisön perustamissopimuksen soveltamisalaan. Ratkaisu olisi mitä ilmeisimmin tarkoituksenmukaisempi myös rahoitus- ja tutkimustoiminnan hallinnoinnin ja käytännön toteuttamisen kannalta. Puitepäätöksessä täsmennetään käsitteitä siten, että EHTY:n varoihin kokonaisuudessaan viitataan aluksi käsitteellä "purettava EHTY" ja EHTY:n voimassaolon päätyttyä käsitteellä "hiili- ja terästutkimusrahaston varat". Hiili- ja terästutkimusrahasto taas koostuu kyseisten varojen sijoittamisesta saaduista nettotuloista. Puitepäätöksessä annetaan lisäksi teknisiä ja menettelyjä koskevia yksityiskohtaisia ohjeita, jotka liittyvät tutkimusvarojen maksamisesta, sijoittamisesta ja hoidosta aiheutuvien hallintokulujen kattamiseen, uusien jäsenvaltioiden mahdolliseen osallistumiseen hiili- ja terästutkimusrahaston varoihin sekä niiden vaikutusten tasoittamiseen, joita hiili- ja terästutkimusrahaston varojen tuottoon ja rahaston vuotuisiin käyttövaroihin kohdistuu rahoitusmarkkinoiden suhdannevaihteluiden takia. 2. Luonnos varainhoitoa koskeviksi suuntaviivoiksi Suuntaviivoissa esitellään EHTY:n varojen hoitoa ja sijoittamista koskeva komission työsuunnitelma. Varainhoitoa koskevat suuntaviivat liitetään jäsenvaltioiden toiveiden mukaisesti neuvoston päätökseen. Suuntaviivojen sisällössä keskitytään määrittelemään toimenpiteet, joita komissiolla on valtuudet toteuttaa, ja vahvistetaan erityyppisille sijoituksille turvallisuussyistä enimmäismäärät riskien minimoimiseksi. Suuntaviivoissa ehdotetaan myös talousarvio- ja kirjanpitomenettelyitä, joilla varmistetaan, että sijoitusten tuotto ohjataan asianmukaisesti sille varattuun tarkoitukseen. Varainhoitoa koskevissa suuntaviivoissa otetaan huomioon EHTY:n varojen hoidossa tällä hetkellä sovellettavat komission sisäiset säännöt, jotka perustuvat varainhoidosta vastaavien komission yksiköiden lähes 50 vuoden aikana keräämään kokemukseen kyseisten varojen hoidosta. 3. Luonnos tutkimustoimintaa koskeviksi suuntaviivoiksi Suuntaviivoissa kuvataan yksityiskohtaisesti tapaa, jolla komissio aikoo rahoittaa ja toteuttaa hiili- ja teräsalojen hyväksi harjoitettavaa tutkimustoimintaa EHTY:n varojen sijoittamisesta saatavilla tuloilla. Myös tämä asiakirja liitetään jäsenvaltioiden toivomuksen mukaisesti ehdotukseen neuvoston päätökseksi. Suuntaviivoissa palataan aluksi niihin yleisiin tavoitteisiin ja periaatteisiin, jotka asetetaan tutkimusohjelmalle, joka on liitettävä osaksi EHTY:n nykyisiä tutkimusohjelmia ja puiteohjelmaa. Tutkimusta koskevissa suuntaviivoissa luetellaan lisäksi ohjelmiin osallistumiselle asetetut edellytykset ja rahoitusta hakeneiden hankkeiden valintaperusteet. Suuntaviivoissa määritellään lopuksi ohjelman käytännön toteuttamista koskevat yksityiskohtaiset säännöt, jotka koskevat erityisesti menettelyitä, hankkeiden arviointia ja valintaa, sopimusjärjestelyitä, seurantaa ja tulosten levittämistä. 4. Varoja koskevien tietojen ajantasaistus Komissio ehdottaa lisäksi 8. lokakuuta 1997 antamassaan tiedonannossa (KOM(97) 506 lopullinen: EHTY 2002 -skenaario, versio 7, taulukot 1-4) esitettyjen varoja koskevien tietojen saattamista ajan tasalle. Viimeisimmät simulaatiot (EHTY 2002 -skenaario, versio 10) vahvistavat 23. heinäkuuta 2002 hoidettavana olevien varojen kokonaismäärän kasvavan. Suuntaus todettiin skenaarion versioissa 8 ja 9, jotka sisältyivät vuosien 1999* ja 2000** EHTY:n toimintatalousarvioihin. Taulukosta 2 havaitaan, että hoidettavien varojen arvioitu kokonaismäärä on muuttunut 1 387 miljoonasta eurosta 1 601 miljoonaan euroon. Muutos vastaa pääosin EHTY:n talousarvion varausten lisäystä, joka johtuu ennakoitua vilkkaammasta budjettitoiminnasta vuosina 2000-2002. Toiminnan vilkastuminen oli pääasiassa vuosien 1997-1999 aiempaa pienempien sosiaalimenojen ja todettujen tai arvioitujen maksusitoumusperuutusten ennakoitua suuremman määrän ansiota. Yhteenvetona komissio - pyytää neuvostossa kokoontuvia jäsenvaltioiden hallitusten edustajia hyväksymään Euroopan hiili- ja teräsyhteisön perustamissopimuksen voimassaolon päättymisen rahoituksellisia seurauksia koskevan päätösehdotuksen; - pyytää neuvostoa hyväksymään ehdotuksen päätökseksi monivuotisten rahoitusta koskevien suuntaviivojen vahvistamisesta purettavan EHTY:n varojen hoitamista varten sekä ehdotuksen päätökseksi monivuotisten rahoitusta koskevien suuntaviivojen vahvistamisesta hiili- ja terästutkimusrahaston tutkimusohjelmalle; - pyytää neuvostoa kuulemaan Euroopan parlamenttia. TAULUKKO 1 LIITE EHTY 2002 -SKENAARIO versio 10**** EHTY:N TOIMINTATALOUSARVIO miljoonaa ecua/euroa >TAULUKON PAIKKA> EHTY:N TASEESEEN KIRJATTUJEN VARAUSTEN KEHITYS miljoonaa ecua/euroa >TAULUKON PAIKKA> * Lukuun ottamatta sakkoihin ja muihin saataviin tarkoitettuja varauksia ** Vuoden 1999 ennakoitu toteutus ja vuoden 2000 talousarvio *** 23. heinäkuuta 2002 saakka **** Skenaario ei vaikuta vuosittaisen talousarviomenettelyn yhteydessä tehtäviin päätöksiin TAULUKKO 2 EHTY:N TASEESEEN KIRJATTUJEN VARAUSTEN KEHITYS miljoonaa ecua/euroa >TAULUKON PAIKKA> * 23. heinäkuuta 2002 saakka TAULUKKO 3 SELVITYSTILASSA OLEVAN EHTY:N TILINPÄÄTÖKSEEN KIRJATTUJEN MAKSETTAVIEN VARAUSTEN KEHITYS miljoonaa ecua/euroa >TAULUKON PAIKKA> * 23. heinäkuuta 2002 saakka ** Muut varat: Vuoden 2002 talousarvion ylijäämä, TTA:n rahoittamiseen tarkoitettu varaus 23.7.2002 mennessä sekä sakkojen ja muiden perittävien perintä. Vuoden 2002 jälkeen tätä määrää lisäävät sitoumusten vuosittaiset peruutukset. TAULUKKO 3 (JATKOA) SELVITYSTILASSA OLEVAN EHTY:N TILINPÄÄTÖKSEEN KIRJATTUJEN MAKSETTAVIEN VARAUSTEN KEHITYS miljoonaa ecua/euroa >TAULUKON PAIKKA> ** Muut varat: Vuoden 2002 talousarvion ylijäämä, TTA:n rahoittamiseen tarkoitettu varaus 23.7.2002 mennessä sekä sakkojen ja muiden perittävien perintä. Vuoden 2002 jälkeen tätä määrää lisäävät sitoumusten vuosittaiset peruutukset. TAULUKKO 4 RAHOITUSJÄRJESTELMÄÄ VARTEN KÄYTETTÄVISSÄ OLEVAT MÄÄRÄT miljoonaa ecua/euroa >TAULUKON PAIKKA> * 23. heinäkuuta 2002 saakka >TAULUKON PAIKKA> * 23. heinäkuuta 2002 saakka ** Huomattakoon, että tästä määrästä on vähennettävä 25 milj. euroa, jotka on käytetty EHTYn toimintatalousarviossa vuonna 2002 nettosaldosta. TAULUKKO 4 (JATKOA) RAHOITUSJÄRJESTELMÄÄ VARTEN KÄYTETTÄVISSÄ OLEVAT MÄÄRÄT miljoonaa ecua/euroa >TAULUKON PAIKKA>